Document ID: 31995R0457

KOMMISSIONENS FORORDNING (EF) Nr. 457/95 af 1. marts 1995 om ændring af forordning (EØF) nr. 1621/93 om gennemførelsesbestemmelser til Rådets forordning (EØF) nr. 1766/92 for så vidt angår fastsættelse af importafgifter for korn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 10, 11 og 12, og
ud fra følgende betragtninger:
I artikel 2 i Kommissionens forordning (EØF) nr. 1621/93 (2), senest ændret ved forordning (EF) nr. 3304/94 (3), fastsættes der regler for bestemmelse af cif-prisen for hvedemel, for mel af blandsæd af hvede og rug, for rugmel og for gryn og groft mel af hvede; ved Kommissionens forordning (EF) nr. 3115/94 af 20. december 1994 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (4), indføres der visse ændringer for mel henhørende under KN-kode 1101, idet der skelnes mellem mel af hård hvede, mel af blandsæd af hvede og rug og mel af blød hvede og spelt; denne forordning træder i kraft den 1. januar 1995; det er nødvendigt fra denne dato at fastsætte regler for bestemmelse af cif-priserne for de nye KN-koder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 2 i forordning (EØF) nr. 1621/93 affattes således:
»Artikel 2
1. Foreligger der hverken oplysninger om repræsentative priser eller repræsentative børsnoteringer for mel af blød hvede og spelt, rugmel eller gryn og groft mel af hvede, bestemmer Kommissionen cif-prisen for disse produkter ved at justere cif-prisen for basiskornet med en forarbejdningskoefficient.
2. Forarbejdningskoefficienten fastsættes til 1,40 for fremstilling af 1 ton mel af blød hvede, rugmel og gryn og groft mel af blød hvede, og til 1,55 for fremstilling af 1 ton gryn og groft mel af hård hvede.
3. For mel af hård hvede og mel af blandsæd af hvede og rug anvendes samme pris som for mel af blød hvede.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. marts 1995.

Labels: 2
8
3
17